CELEX: 62007CA0157
Language: hu
Date: 2008-10-23 00:00:00
Title: C-157/07. sz. ügy: A Bíróság (negyedik tanács) 2008. október 23-i ítélete (a Bundesfinanzhof [Németország] előzetes döntéshozatal iránti kérelme) – Finanzamt für Körperschaften III in Berlin kontra Krankenheim Ruhesitz am Wannsee-Seniorenheimstatt GmbH (Letelepedés szabadsága – Az Európai Gazdasági Térségről (EGT) szóló megállapodás – Adójogszabályok – Az EGT valamely tagállamában található és a létesítő okirat szerint az Európai Unió valamely tagállamában székhellyel rendelkező társaság állandó telephelye által elszenvedett veszteségekkel szemben alkalmazott adójogi bánásmód)

6.12.2008   
            
            
               HU
            
            
               Az Európai Unió Hivatalos Lapja
            
            
               C 313/5
            
         A Bíróság (negyedik tanács) 2008. október 23-i ítélete (a Bundesfinanzhof [Németország] előzetes döntéshozatal iránti kérelme) – Finanzamt für Körperschaften III in Berlin kontra Krankenheim Ruhesitz am Wannsee-Seniorenheimstatt GmbH
   (C-157/07. sz. ügy) (1)
   
   (Letelepedés szabadsága - Az Európai Gazdasági Térségről (EGT) szóló megállapodás - Adójogszabályok - Az EGT valamely tagállamában található és a létesítő okirat szerint az Európai Unió valamely tagállamában székhellyel rendelkező társaság állandó telephelye által elszenvedett veszteségekkel szemben alkalmazott adójogi bánásmód)
   (2008/C 313/08)
   Az eljárás nyelve: német
   A kérdést előterjesztő bíróság
   Bundesfinanzhof
   Az alapeljárás felei
   
      Felperes: Finanzamt für Körperschaften III in Berlin
   
      Alperes: Krankenheim Ruhesitz am Wannsee-Seniorenheimstatt GmbH
   Tárgy
   A Bundesfinanzhof előzetes döntéshozatal iránti kérelme – Az Európai Gazdasági Térségről szóló megállapodás (HL 1994., L. 1., 3. o.) 31. cikkének az értelmezése – A fióktelep által a letelepedésének államában elért nyereség adóztatását előíró, kettős adóztatás elkerüléséről szóló egyezmény – Az anyavállalat adóköteles nyereségéből a fióktelep veszteségének a levonása – A fióktelep számára a pénzügyi veszteség következő időszakra történő átvitele lehetőségének a kizárása – Az anyavállalat állama által a fióktelep összes veszteséglevonásának a beillesztése
   Rendelkező rész
   Az Európai Gazdasági Térségről szóló megállapodás 31. cikkével nem ellentétes az a nemzeti adószabályozás, amely – miután a társaság jövedelemadójának kiszámítása céljából elfogadta az azon államtól eltérő államban található állandó telephely által elszenvedett veszteségek figyelembevételét, amelyben illetőséggel rendelkezik az a társaság, amelyhez e telephely tartozik – előírja az említett veszteségeknek az említett állandó telephely nyeresége elérésének az időpontjában történő beillesztését, ha az az állam, amelyben ugyanezen állandó telephely található, nem biztosít jogot a más államban illetőséggel rendelkező társasághoz tartozó állandó telephely által elszenvedett veszteségek elhatárolására, és ha a két érintett állam között létrejött, kettős adóztatás elkerüléséről szóló egyezmény alapján az ilyen jogalany jövedelme adómentes abban az államban, amelyben illetőséggel rendelkezik az a társaság, amelyhez ez utóbbi tartozik.
   
      (1)  HL C 129., 2007.6.9.